text: Saras drøm: Vil danse i Den kgl. Ballet
  08 maj 2017 kl. 17.42
  13-årig Sara Jørner fra Esbjerg har en drøm. Og om få uger ved hun, om den kan gå i opfyldelse. Hun vil danse ballet i København.
  Det er ikke alle unge piger, der drømmer om at blive pop-sanger – eller reality-stjerne i tv. Sara vil danse ballet i Den kgl. Ballet.
  Sara Jørner kommer fra Esbjerg Kulturskole, der er en af fem danske talent udklækningssteder, der samarbejder med Den kongelige Ballet.
  Skolen i Esbjerg har leveret tre dansere. Nu håber Sara at blive den fjerde, når hun om kort tid skal til eksamen.
  
  